**uČebné osnovy –SLOVENSKÝ JAZYK A SLOVENSKÁ LITERATÚRA PRE ŽIAKOV S ĽAHKÝM STUPŇom MENTÁLNEHO POSTIHNUTIA**

**ZVÝŠENIE HODINOVEJ DOTÁCIE VYUČOVACIEHO PREDMETU RUP PRE DANÝ PREDMET.**

**ZMENA KVALITY VÝKONU – POSILŇOVANIE ČASOVEJ DOTÁCIE O 1 VYUČOVACIU HODINU TÝŽDENNE.**

**ŠPECIFICKÉ VÝKONY – OBLASŤ KOMPETENCIÍ – ROZVÍJANIE KOMUNIKAČNÝCH SCHOPNOSTÍ V ÚSTNEJ A PÍSOMNEJ PODOBE. ČÍTANIE S POROZUMENÍM.**

**Vypracovala: PaedDr. Magdaléna Polcová**

**Pre 9. ročník - schválené PR, dňa: 13.09.2021**

**Základná škola s vyučovacím jazykom maďarským – Alapiskola, ČSA 15, 045 01 Moldava nad Bodvou**

**UČEBNÉ OSNOVY – SLOVENSKÝ JAZYK A SLOVENSKÁ LITERATÚRA 9. ročník PRE ŽIAKOV ZŠ S ĽAHKÝM STUPŇOM MENTÁLNEHO POSTIHNUTIA**

**Školský rok: 2021/2022**

**Ročník: deviaty**

**Počet vyučovacích hodín v školskom roku: 4 + 1 hodina týždenne - 165 hodín ročne**

**CHARAKTERISTIKA PREDMETU**

Vyučovanie slovenského jazyka a literatúry žiakov s ľahkým stupňom mentálneho postihnutia je základom celého vzdelávania a výchovy. Zvládnutie výchovno-vzdelávacích úloh slovenského jazyka a literatúry je predpokladom na splnenie úloh ďalších vyučovacích predmetov. Pre vyučovanie slovenského jazyka platia všeobecne platné psychologické zásady a zásady technológie vyučovania cudzích jazykov. Vzhľadom na ciele komunikatívneho vyučovania treba dbať o to, aby sa náročnosťou učebného obsahu a nevhodnými edukačnými technikami nevytvárala psychická bariéra pri používaní slovenského jazyka. Pre konkrétny výber slov, pri obohacovaní slovnej zásoby a v tvorení slovných asociácií je potrebné prihliadať na vývinové špecifiká, na stupeň mentálneho postihnutia a jazykové schopnosti žiakov.

Cieľom vyučovania slovenského jazyka a literatúry je naučiť žiakov jednoducho a zrozumiteľne sa vyjadrovať ústnou a písomnou formou spisovného jazyka, utvoriť u všetkých žiakov návyk správneho hlasného čítania, naučiť ich rozumieť prečítanému textu, z väčšiny žiakov vychovať čitateľov a poslucháčov s kladným vzťahom k literatúre.

**CIELE PREDMETU**

* počúvanie s porozumením,
* plynulé čítanie,
* správny ústny a písomný prejav,
* precvičovať a utvrdzovať správnu artikuláciu a spisovnú výslovnosť,
* rozvíjať komunikačnú schopnosť v ústnej a písomnej podobe.

**Ročník: deviaty**

**Počet vyučovacích hodín v školskom roku: 5 hodín týždenne – 165 hodín ročne**

|  |  |  |  |  |
| --- | --- | --- | --- | --- |
| **Zvýšenie hodinovej dotácie vyučovacieho predmetu RUP pre daný predmet**  **Zmena kvality výkonu - posilňovanie časovej dotácie o 1 vyučovaciu hodinu týždenne**  **Špecifické výkony - oblasť kompetencií – rozvíjanie komunikačných schopností v ústnej a písomnej podobe, čítanie s porozumením** | | | | |
| **Počet hodín** | **Tematický celok Vzdelávacia oblasť** | **Téma** | **Proces** | **Obsah** |
| **60** | **Jazyk a komunikácia** | **Jazyková komunikácia** | * Vo vyučovaní sa odporúča využívať takú metódu, ktorá modeluje prirodzenú komunikáciu, podnecuje záujem žiakov o ďalšie oblasti spoločenského života. Treba spájať rečovú činnosť s pohybom a s hrou. * Vo výchovno-vzdelávacom procese sa odporúča efektívne využívať aktivizujúce a progresívne formy a metódy vyučovania, striedať kontrolované, čiastočne kontrolované a nekontrolované techniky výučby. * Z organizačných foriem sa odporúča frontálna a individuálna práca so žiakmi, v menšej miere práca v skupinách a vo dvojici. * Žiaci si precvičujú oslovenie, predstavenie sa, požiadanie, poďakovanie, ospravedlnenie, privítanie návštevy a rozlúčenie sa. Učia sa vyplniť podľa predtlače dotazník. * Vedieme žiakov k sebakontrole textu. * Z organizačných foriem sa odporúča frontálna a individuálna práca so žiakmi, v menšej miere práca v skupinách a vo dvojici. * Celkovú úroveň reči môžu vhodne ovplyvňovať televízne a rozhlasové relácie v slovenskom jazyku. | * Správna výslovnosť a artikulácia všetkých hlások slovenskej abecedy, frekventovaných slov, slovných spojení a viet. * Používanie zámen * Používanie zdvorilostných fráz primerane situácii * Predstavovanie sa. * Vyjadrenie vôle, duševných pocitov a nálady primerane situácii. * Používanie gramatických rodov, čísiel frekventovaných podstatných a prídavných mien v rámci komunikačných tém. * Používanie frekventovaných zvratných slovies v rámci komunikačných tém. * Používanie slovies byť a mať v prítomnom, minulom a budúcom čase. * Používanie frekventovaných slovies v prítomnom, minulom a budúcom čase. * Používanie základných a radových určitých a neurčitých čísloviek. * Používanie predložkových väzieb. * Reprodukovanie jednoduchých viet, ktoré žiaci majú poznať spamäti. reprodukcia piesní, riekaniek, hádaniek, detských hier a básní určených na memorovanie. * Reprodukcia jednoduchých textov, krátkych dialógov určených na memorovanie. * Presné opakovanie jednoduchých viet po učiteľovi. * Tvorenie krátkeho súvislého textu o škole, rodine, slávnosti, výlete s pomocou učiteľa na základe obrázkov a osnovy, pomocných otázok, daných slov a slovných spojení. * Tvorenie krátkych viet o známom obrázku, o sérii obrázkov s pomocou učiteľa na základe pomocných otázok, daných slov a slovných spojení. Jednoduché rozprávanie o nejakej udalosti alebo činnosti s pomocou učiteľa na základe ilustrácie, obrázkov a osnovy, pomocných otázok, daných slov a slovných spojení. * Riešenie hádaniek, tajničiek, krížoviek s pomocou učiteľa. Vymenovanie členov rodiny. * Jednoduchá charakteristika rodičov s pomocou učiteľa podľa vzoru alebo na základe osnovy a pomocných otázok, daných slov a slovných spojení. * Jednoduchý opis predmetov, známych zvierat s pomocou učiteľa podľa vzoru alebo na základe osnovy, pomocných otázok, daných slov a slovných spojení. * Vlastnostné prídavné mená. Pravidelné stupňovanie prídavných mien. Skloňovanie prídavných mien tvrdého zakončenia. Skloňovanie prídavných mien mäkkého zakončenia. * **Usmerňovaný rozhovor** * Predvedenie precvičeného textu alebo krátkej známej rozprávky. * Zahranie krátkej (bábkovej) scénky. * Zapojenie sa do jednoduchého rozhovoru. * Ovládanie dialógov naspamäť v rozsahu max. 3 replík. * V rámci precvičenej komunikačnej témy tvorenie odpovedí na jednoduché otázky s pomocou učiteľa. * Riešenie štandardných sociálnych situácií primeraných veku a postihnutiu žiakov v rámci komunikačných tém: Osobné údaje a rodina. Dom a domov, prostredie, miesta. Každodenný život, zamestnania. Voľný čas, zábava, šport. Cestovanie. Starostlivosť o zdravie a telo. Škola a trieda. Obchod/nakupovanie a služby. Počasie, kalendár. Príroda, ročné obdobia. * Porozumenie významu vybraných pojmov a na základe pokynov vykonávanie činnosti. * Používanie prítomného, minulého a budúceho času slovesa byť a slovesa mať. |
| **Prierezová téma naplnená v rámci tematického celku**  **Osobný a sociálny rozvoj** | | | * porozumieť sebe a iným * uvedomiť si postavenie členov rodiny v rámci socializácie * uprednostňovať priateľské vzťahy v triede i mimo nej | |

|  |  |  |  |  |
| --- | --- | --- | --- | --- |
| **Počet hodín** | **Tematický celok Vzdelávacia oblasť** | **Téma** | **Proces** | **Obsah** |
| **33**  **39** | **Komunikácia a sloh**  **Čítanie a literatúra** |  | * Žiaci si precvičujú oslovenie, predstavenie sa, požiadanie, poďakovanie, ospravedlnenie, privítanie návštevy a rozlúčenie sa. Učia sa vyplniť podľa predtlače dotazník. * Systematické vedenie žiakov k vyjadrovaniu osobných, spoločenských zážitkov a skúseností v krátkych hovorených prejavoch. * Rozhovory s jednoduchými frázami usmerňované učiteľom. * Pri čítaní a prednese literárnych ukážok pestujeme kultúru reči žiakov, obohacujeme ich slovnú zásobu a rozvíjame schopnosť súvisle sa vyjadrovať. * Učíme ich porozprávať svoje zážitky zrozumiteľným spôsobom. * Pri výbere ukážok z literárnych diel učiteľ oboznamuje žiakov aj s dielami súčasných mladých autorov. * Primerane vedieme žiakov o samostatné čítanie vo voľnom čase**.** * Pri plánovaní a príprave sa odporúča využívanie odbornej literatúry z oblasti vyučovania slovenského jazyka, slovenskej literatúry a cudzích jazykov, literatúry pre deti a mládež, odborných časopisov, detských a mládežníckych časopisov, služieb školských a obecných knižníc. | * Používanie frekventovaných predložkových väzieb. Používanie základných určitých a radových čísloviek v spojení s podstatným menom. * Používanie prísloviek miesta, času a spôsobu. * Určenie vlastníka pomocou zámen s pomocou učiteľa. * Aplikovanie osvojených vetných modelov z nižších ročníkov pri tvorbe opytovacích viet. * Aplikovanie osvojených vetných modelov z nižších ročníkov pri tvorbe jednoduchého dialógu. * Aplikovanie osvojených vetných modelov z nižších ročníkov pri vyjadrovaní negácie. * Tvorenie jednoduchých rozvitých viet s pomocou na základe vzorových viet alebo za pomoci otázok. * Používanie rozkazovacieho spôsobu na základe vzorových viet. * Štylizácia a kompozícia: * Zostavenie jednoduchej osnovy jazykového prejavu. * Zostavenie jednoduchej osnovy čítankových textov. * Výcvik v súvislých jazykových prejavoch: * **Rozprávanie** Ústne alebo písomné rozprávanie podľa vopred pripravenej osnovy.   **Technika čítania**   * Plynulé hlasné čítanie známych textov po vzorovom prednese a po príprave. * Dodržiavanie správneho tempa, intonácie, výslovnosti a interpunkčných znamienok.   **Čítanie s porozumením**   * Čítanie s porozumením kratších textov z učebnice po vzorovom prednese a po príprave. * Tvorenie odpovedí na otázky súvisiace s prečítaným textom. Tvorenie otázok k prečítanému krátkemu textu s pomocou učiteľa. * Vyhľadanie základných informácií z textu. * Reprodukcia stručného obsahu prečítaného textu s pomocou učiteľa a na základe pomocných otázok alebo osnovy.   **Literárna výchova**   * Zhrnutie poznatkov žiakov o literatúre * Orientácia v prečítanom literárnom diele, v deji, v postavách a prostredí. Reprodukcia obsahu. * Rozvíjanie záujmu žiakov o mimoškolské čítanie, knihy, časopisy, noviny.   Porozumenie pojmom poviedka, román, divadelná hra, autor,  básnik, prozaik, dramatik.  **Písomný prejav**   * Písanie slovenskej abecedy. * Písanie slov s dvojhláskami. * Písanie známych slov so slabikotvornými spoluhláskami. * Písanie známych slov so slabikami hy. chy, ky, gy, dy, ty, ny, ly, či, ši, ži, dži, ci, dzi, ji, de, te, ne, le, di, ti, ni, li. * Písanie interpunkčných znamienok. * Delenie známych slov s dvojhláskami a slabikotvornými spoluhláskami na slabiky. * Odpisovanie krátkych textov, ktoré neobsahujú neznáme slová. * Písanie množného čísla frekventovaných podstatných a prídavných mien. * Písanie slovies v minulom čase. * Tvorba písomných odpovedí na otázky k textom v učebnici podľa vzoru. * Písanie pozdravu, blahoželania, pozvánky podľa vzoru. * Vyplňovanie veľmi jednoduchých osobných dotazníkov s pomocou učiteľa. |
| **Implementácia finančnej gramotnosti do vzdelávania**  **3. Zabezpečenie peňazí pre uspokojovanie**  **životných potrieb.**  **3.1 Poznať a harmonizovať osobné, rodinné, spoločenské potreby.** | | | Vysvetliť potrebu zabezpečenia základných životných potrieb.  Poznať rozdiel medzi osobnými, rodinnými a spoločenskými potrebami. | Vysvetliť vzájomné vzťahy medzi životnými potrebami jednotlivca a rodiny. Vysvetliť, kedy sporiť a kedy si požičiavať (rozdiel medzi úsporami a pôžičkou). |

**Odporúčaná literatúra:**

**Poézia:** výber z poézie M. Rúfusa, V. Reisela, J. Navrátila, J. Bottu, S. Chalúpku, J. Kostru, A. Plávku, J. Smreka, a iných.

**Poviedky a romány zo života detí:** E. Kästner: Lujza a Lotka; M. Jančová: Prvá láska; J. Tužinský: Straka nekradne; Max von der Grün: Krokodíli z predmestia; N. Tánska: S dievčiskom sa nehráme; B. Němcová: Babička; H. Zelinová: Jakubko; A. Reiner: Dedko, babka a ja; a iných.

**Dobrodružné poviedky a romány:** R. Móric: Rozprávky z lesa, Volanie divočiny; D. Defoe: Robinson Crusoe; E. Kästner: Emil a detektívi; Dan Clark: Slepačia polievka pre dušu; a iných.

**Báje, balady, povesti a historická próza:** od autorov S. Chalupku, J. Bottu, J. Poliaka, M. J. Husku, M. Ďuríčkovej, M. Ferku,, R. Morica, J. Štiavnického a iných.

**Náučná literatúra:** od autorov M. Labudu, M. Šurinovej, L. Švihrana, J. Galatu, E. Majzlanovej, B. Škárku, I. Čajdu, A. Lanngleya, S. Parkera a iných.

**Divadlo, rozhlas, film a televízia v živote človeka:** oboznámenie žiakov s dramatickými dielami slovenských a zahraničných autorov.